കോഴിക്കോട്ടെ പ്രളയ ധനസഹായ വിതരണത്തില് വന്തട്ടിപ്പെന്ന് റിപ്പോര്ട്ടുകള് കോഴിക്കോട്: 2018ലെ പ്രളയ ദുരിതബാധിതര്ക്ക് സഹായധനം വിതരണം ചെയ്തതില് കോഴിക്കോട് താലൂക്കില് വന്തട്ടിപ്പ് നടന്നതായി സ്ഥിരീകരിച്ചിരിക്കുന്നത്. തട്ടിപ്പിനെക്കുറിച്ച് അന്വേഷിച്ച സീനിയര് ഫിനാന്സ് ഓഫീസറുടെ അന്വേഷണ റിപ്പോര്ട്ടിലാണ് ഇക്കാര്യം പറയുന്നത്. റിപ്പോര്ട്ട് തുടര്നടപടിക്കായി കോഴിക്കോട് ജില്ലാ കളക്ടര്ക്ക് സമര്പ്പിച്ചിരിക്കുകയാണ്. സംഭവിച്ചത് ഗുരുതര അനാസ്ഥയാണെന്നും നഷ്ടപ്പെട്ട പണം തിരിച്ചു പിടിക്കാന് നടപടി വേണമെന്നും റിപ്പോര്ട്ടില് വ്യക്തമാക്കുന്നു. 2018ല് അടിയന്തര ധനസഹായമായ പതിനായിരം രൂപ പ്രളയബാധിതര്ക്ക് വിതരണം ചെയ്തതില് ഗുരുതര അനാസ്ഥ സംഭവിച്ചെന്ന് റിപ്പോര്ട്ടില് പറയുന്നു. ഒരു അകൗണ്ടിലേക്ക് 9 തവണ വരെ തുക കൈമാറിയെന്ന് അന്വേഷണത്തില് കണ്ടെത്തിയിട്ടുണ്ട്. രണ്ടും മൂന്നും നാലും തവണ വരെ അടിയന്തിര ധനസഹായ തുക ഒരേ അകൗണ്ടിലേക്ക് കൈമാറിയിട്ടുണ്ട്. 53 ലക്ഷം രൂപ ഈയിനത്തില് നഷ്ടപ്പെട്ടെന്നും ഇത് തിരിച്ചു പിടിക്കണമെന്നും റിപ്പോര്ട്ടില് വ്യക്തമാക്കുന്നു.The post കോഴിക്കോട്ടെ പ്രളയ ധനസഹായ വിതരണത്തില് വന്തട്ടിപ്പെന്ന് റിപ്പോര്ട്ടുകള് first appeared on MalayalamExpressOnline.